Document ID: 31998R0960

KOMMISSIONENS FORORDNING (EF) Nr. 960/98 af 7. maj 1998 om fjerde ændring af forordning (EØF) nr. 3590/85 om den attest og analyseerklæring, der kræves ved indførsel af vin, druesaft og druemost
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EØF) nr. 2087/97 (2), særlig artikel 70, stk. 8, og
ud fra følgende betragtninger:
Efter artikel 4, stk. 2, litra c), i Rådets forordning (EØF) nr. 2390/89 af 24. juli 1989 om fastsættelse af almindelige regler for indførsel af vin, druesaft og druemost (3), senest ændret ved forordning (EF) nr. 2611/97 (4), fritages tredjelande, der til Fællesskabet højst udfører 1 000 hl vin eller druemost om året i beholdere på 5 l og derunder, etiketteret og forsynet med en engangslukke, for at fremlægge attest og analyseerklæring; de tredjelande, der er omfattet af denne fritagelse for deres udførsel til Fællesskabet, er anført i bilag V til Kommissionens forordning (EØF) nr. 3590/85 af 18. december 1985 om den attest og analyseerklæring, der kræves ved indførsel af vin, druesaft og druemost (5), senest ændret ved forordning (EF) nr. 1648/96 (6); Bolivia har indgivet en ansøgning til Kommissionen om at komme ind under fritagelsen og erklærer at ville overholde forpligtelserne i denne forbindelse; dette land bør derfor opføres på listen i bilag V til ovennævnte forordning;
de i denne forordning fastsatte foranstaltninger er i overensstemmelse med udtalelsen fra Forvaltningskomitéen for Vin -
UDSTEDT FØLGENDE FORORDNING:
Artikel 1
I bilag V til forordning (EØF) nr. 3590/85 indsættes følgende tredjeland:
»- Bolivia«.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. maj 1998.

Labels: 3
17
18